Publication: Magyar Közlöny
Issue: MK-2007-147 (Year: 2007, Number: 147)
Era: 2004-2010
Section: 
Paragraph Index: 357

3. A büntetőeljárásról szóló törvény 43. Cikke szerinti speciális eset E Cikk szerint bárki, aki valakit bűncselekmény vagy szabadságvesztéssel büntetendő cselekmény elkövetésén tettenér, megállíthatja az elkövetőt, és a legközelebbi rendőrnek átadhatja. A Szerződés 24. és 25. Cikke szerint Luxemburg területén lévő külföldi rendőrnek ugyanazok a jogai, mint bárkinek, ha a Szerződés 24. Cikk (3) és 25. Cikk (3) bekezdésének utolsó mondata szerint cselekszik. ___________________________________________________________________________ HOLLANDIA Hollandia nem ír elő semmilyen korlátozást a szolgálati fegyverek, kényszerítő eszközök és más felszerelés szállításra (feltéve, hogy ezeket a munkáltató adta ki). A Szerződés 28. Cikk (2) bekezdése az alábbi jogszabály alól kivételt képez. A 2. Mellékletben felsorolt fegyverek, lőszerek és felszerelés (Hollandia esetében: lőfegyverek, paprika-spray és könnygáz) használata csak a tiszt saját magára vagy más személyre vonatkozó jogos védelme esetén megengedett (a büntető törvénykönyv önvédelemről szóló 41. Cikke). Ugyanitt arról is rendelkeznek, hogy egyedi esetben a parancsnok másként is határozhat.

Source: https://magyarkozlony.hu/hivatalos-lapok/88f4b71203e560b8dbaa15136351c7dfe188776c/dokumentumok/48b7c45847440d497b8eccef756edae7b80ff74c/letoltes